Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2002/C 58/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT/16/2001

Κράτος μέλος: Ιταλία

Περιφέρεια: Friuli-Venezia Giulia

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις για την επαγγελματική εκπαίδευση

Νομική βάση: Legge 21.12.1978 n. 845 "Legge quadro in materia di formazione professionale" e successive modificazioni; Legge Regionale 16.11.1982 n. 76 "Ordinamento della formazione professionale"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Επιχειρησιακό πρόγραμμα του στόχου 3, 2000-2006, της περιφέρειας Friuli-Venezia Giulia

ΜΕΤΡΟ D.1

Έτος 2000

- 5526088,820 ευρώ (10700000000 ITL)

Έτος 2001

- 5681025,889 ευρώ (11000000000 ITL)

Έτος 2002

- 5784317,269 ευρώ (11200000000 ITL)

Έτος 2003

- 5939254,339 ευρώ (11500000000 ITL)

Έτος 2004

- 5422797,440 ευρώ (10500000000 ITL)

Έτος 2005

- 5681025,889 ευρώ (11000000000 ITL)

Έτος 2006

- 5681025,889 ευρώ (11000000000 ITL)

ΜΕΤΡΟ D.3 (μόνο σχετικά με τις "δράσεις στήριξης και εκπαιδευτικές παρεμβάσεις που προορίζονται για την εναλλαγή των γενεών στις ΜΜΕ")

Έτος 2000 - 206582,759 ευρώ (400000000 ITL)

Έτος 2001 - 206582,759 ευρώ (400000000 ITL)

Έτος 2002 - 206582,759 ευρώ (400000000 ITL)

Έτος 2003 - 206582,759 ευρώ (400000000 ITL)

Έτος 2004 - 206582,759 ευρώ (400000000 ITL)

Έτος 2005 - 206582,759 ευρώ (400000000 ITL)

Έτος 2006 - 206582,759 ευρώ (400000000 ITL)

Μέγιστη ένταση ενίσχυσης: ΜΕΓΑΛΕΣ ΕΠΙΧΕΙΡΗΣΕΙΣ

Ειδική επαγγελματική εκπαίδευση: 25 %

Γενική επαγγελματική εκπαίδευση: 50 %

ΜΙΚΡΕΣ ΚΑΙ ΜΕΣΑΙΕΣ ΕΠΙΧΕΙΡΗΣΕΙΣ

Ειδική επαγγελματική εκπαίδευση: 35 %

Γενική επαγγελματική εκπαίδευση: 70 %

Οι προαναφερθείσες ενισχύσεις αυξάνονται κατά:

- 5 εκατοστιαίες μονάδες στην περίπτωση που οι δράσεις που αποτελούν αντικείμενο της προκήρυξης προορίζονται για επιχειρήσεις που είναι εγκατεστημένες σε περιοχές που μπορούν να τύχουν των περιφερειακών ενισχύσεων σύμφωνα με το άρθρο 87 παράγραφος 3 στοιχείο γ) της συνθήκης,

- 10 ποσοστιαίες μονάδες στην περίπτωση που η δράση που αποτελεί αντικείμενο της ενίσχυσης προορίζεται για την επαγγελματική εκπαίδευση των μειονεκτούντων εργαζομένων:

- κατά τη διάρκεια των πρώτων έξι μηνών από την πρόσληψη, οποιοσδήποτε νέος ηλικίας μικρότερης των 25 ετών που δεν έχει στο παρελθόν εργασθεί σε εργασία που αμείβεται κανονικά,

- οποιοδήποτε άτομο με σοβαρή φυσική, πνευματική ή ψυχική αναπηρία, που είναι όμως σε θέση να εισέλθει στην αγορά εργασίας,

- οποιοσδήποτε εργαζόμενος μετανάστης που μετακινείται ή μετακινήθηκε στο εσωτερικό της Κοινότητας ή καθίσταται κάτοικος της Κοινότητας για να αναλάβει εργασία και χρήζει εκπαίδευσης επαγγελματικής ή/και γλωσσικής,

- κατά τη διάρκεια των πρώτων έξι μηνών από την πρόσληψη, οποιοδήποτε άτομο που επιθυμεί να ξαναρχίσει μια εργασία μετά από διακοπή τουλάχιστον τριών ετών, ιδίως οποιοδήποτε άτομο που άφησε την εργασία του λόγω δυσκολιών συμβιβασμού μεταξύ εργασίας και οικογενειακής ζωής,

- οποιοδήποτε άτομο ηλικίας άνω των 45 ετών που δεν διαθέτει έναν τίτλο σπουδών επιπέδου απολυτηρίου Λυκείου,

- κατά τη διάρκεια των πρώτων έξι μηνών από την πρόσληψη, οποιοσδήποτε άνεργος μακράς περιόδου, δηλαδή ένα άτομο χωρίς εργασία για περίοδο άνω των δώδεκα συνεχομένων μηνών

Εάν η ενίσχυση χορηγείται στον τομέα των θαλασσίων μεταφορών, η έντασή της μπορεί να φθάσει το 100 % ανεξάρτητα από το εάν το πρόγραμμα εκπαίδευσης αφορά την ειδική επαγγελματική ή τη γενική εκπαίδευση, αρκεί να πληρούνται οι ακόλουθες συνθήκες:

- ο συμμετέχων στο πρόγραμμα επαγγελματική εκπαίδευσης δεν είναι ενεργό μέλος του πληρώματος, αλλά είναι υπεράριθμος,

- η επαγγελματική εκπαίδευση χορηγείται μέσα σε πλοία που είναι εγγεγραμμένα στα κοινοτικά νηολόγια

Ημερομηνία εφαρμογής: Μετά την 31η Μαΐου 2001

Διάρκεια χορήγησης του καθεστώτος ή της μεμονωμένης ενίσχυσης: Το παρόν καθεστώς θα ισχύσει μέχρι την 31η Δεκεμβρίου 2006, ημερομηνία λήξης του επιχειρησιακού προγράμματος του στόχου 3 της περιφέρειας Friuli-Venezia Giulia και της περιόδου ισχύος του κανονισμού (ΕΚ) αριθ. 68/2001

Στόχος της ενίσχυσης: Η ενίσχυση αφορά τόσο τη γενική επαγγελματική εκπαίδευση όσο και την ειδική επαγγελματική εκπαίδευση που προβλέπονται στα συνημμένα έγγραφα:

- Απόφαση του περιφερειακού συμβουλίου του Friuli-Venezia Giulia αριθ. 1118 της 6ης Απριλίου 2001,

- Απόσπασμα του παραρτήματος Α της απόφασης 1118/01 "Κανονισμός που αφορά 'Τους κανόνες για την υλοποίηση του επιχειρησιακού περιφερειακού προγράμματος του στόχου 3'" άρθρο 21 "Ειδική επαγγελματική εκπαίδευση και γενική επαγγελματική εκπαίδευση"

Οικείοι οικονομικοί τομείς: Όλοι οι οικονομικοί τομείς σύμφωνα με όσα προβλέπονται στο άρθρο 1 του κανονισμού (ΕΚ) 68/2001

Επωνυμία και διεύθυνση της επιδοτούσας αρχής: Regione Autonoma Friuli-Venezia Giulia Direzione Regionale della Formazione Professionale Via S. Francesco n. 37 I - 34100 Trieste E-mail: formazione.prof@regione.fvg.it

Αριθμός ενίσχυσης: ΧΤ/19/2001

Κράτος μέλος: Ιταλία

Περιφέρεια: Piemonte

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία σχετικά με την κατάρτιση των απασχολούμενων εργαζομένων έτος - 2001

Νομική βάση: Deliberazione della Giunta regionale del Piemonte n. 30-2640 del 2.4.2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 51524839 ευρώ (99766 εκατομμύρια ITL), εκ των οποίων 25421748 ευρώ χορηγήθηκαν με βάση τον προϋπολογισμό του 2000, με τη μορφή επιστροφών επιλέξιμων δαπανών που αφορούν προγράμματα κατάρτισης και αποδεικνύονται με τα σχετικά δικαιολογητικά

Μέγιστη ένταση ενίσχυσης: Βάσει του άρθρου 4 παράγραφοι 2 έως 6 του κανονισμού (ΕΚ) αριθ. 68/2001, οι ανώτατες αποδεκτές εντάσεις έχουν ως εξής:

>ΘΕΣΗ ΠΙΝΑΚΑ>

Οι προαναφερθείσες εντάσεις αυξάνονται κατά δέκα εκατοστιαίες μονάδες εάν η κατάρτιση για την οποία χορηγείται ενίσχυση προσφέρεται σε εργαζομένους με ειδικές ανάγκες, όπως προβλέπονται στο άρθρο 2 στοιχείο στ) του κανονισμού αριθ. 68/2001

Ημερομηνία εφαρμογής: 14 Μαΐου 2001

Διάρκεια χορήγησης του καθεστώτος ή της μεμονωμένης ενίσχυσης: Μέχρι του Δεκεμβρίου 2001

Στόχος της ενίσχυσης: Το καθεστώς ενισχύσεων καλύπτει τόσο τη γενική όσο και την ειδική κατάρτιση. Βάσει του άρθρου 2 στοιχείο ε) του κανονισμού (ΕΚ) αριθ. 68/2001:

- ως γενική κατάρτιση νοείται η γενικής φύσης κατάρτιση η οποία δεν αναφέρεται μόνο στη συγκεκριμένη παρούσα ή μελλοντική θέση του απασχολούμενου στην επιδοτούμενη επιχείρηση και παρέχει επαγγελματικά προσόντα που μπορούν σε μεγάλο βαθμό να μεταφερθούν σε άλλες επιχειρήσεις ή εργασιακούς τομείς,

- ως ειδική κατάρτιση νοείται η κατάρτιση που περιλαμβάνει θεωρητικό και πρακτικό σκέλος που αφορά την ισχύουσα ή μελλοντική θέση εργασίας του απασχολούμενου στην επιδοτούμενη επιχείρηση

Ως προς την εφαρμογή του σχεδίου ενίσχυσης, πρέπει να διευκρινιστούν τα ακόλουθα:

- στην κατηγορία "γενική κατάρτιση" περιλαμβάνονται μαθήματα για τα οποία προβλέπεται εκ των προτέρων διάταξη για τελική δημόσια πιστοποίηση της περάτωσης των σπουδών ή της επαγγελματικής άδειας, καθώς και δράσεις κατάρτισης που οργανώνονται από περισσότερες από μία επιχειρήσεις, ήτοι που προβλέπουν τη συμμετοχή εργαζομένων ή/και επιχειρηματιών από δύο ή περισσότερες επιχειρήσεις ακόμη και του ιδίου παραγωγικού τομέα,

- στην κατηγορία "ειδική κατάρτιση" περιλαμβάνονται εργαζόμενοι ή/και ιδιοκτήτες της ίδιας επιχείρησης

Σχετικά με την κατηγορία "γενική κατάρτιση" βλέπε το άρθρο 24 του περιφερειακού νόμου αριθ. 63 της 13ης Απριλίου 1995 (παράρτημα) και το άρθρο 14 του νόμου αριθ. 845 της 21ης Δεκεμβρίου 1978

Οικείοι οικονομικοί τομείς: Όλοι οι τομείς

Όλες οι υπηρεσίες

Επωνυμία και διεύθυνση της επιδοτούσας αρχής: Regione Piemonte Direzione regionale alla Formazione Professionale - Lavoro Settore Attività Formativa

Via Magenta 12 Ι - 10128 Torino

Άλλες πληροφορίες: Η συνολική κρατική ενίσχυση που μπορεί να χορηγηθεί σε μία μεμονωμένη επιχείρηση για προγράμματα κατάρτισης βάσει της παρούσας οδηγίας δεν μπορεί σε καμία περίπτωση να υπερβεί το ποσό του 1 εκατομμυρίου ευρώ (1936270000 ITL)